Carl Schmidt (omavalitsustegelane)

Carl Schmidt (20. oktoober 1847 Paide – 9. aprill 1935 Palivere, Lääne-Nigula kihelkond, Läänemaa) oli Eesti ettevõtja ja Põltsamaa alevivanem.

Carl Schmidt asus Põltsamaale elama 1878. aastal. Ta tegutses Põltsamaal mitmel alal. Ta oli Põltsamaa Põllumeeste Seltsi asutajaliige ja tema algatusel veeti isegi õlle valmistamiseks vilja Peterburi õllevabrikusse. 1891. aastal püstitas ta Põltsamaale kangakudumise ja värvimise töökoja, hiljem ehitas suure silla juurde kangakudumise ja värvimise vabriku.Tere tulemast Carl Schmidti majja! www.csmaja.eu Pajusi maanteel asuvas kaupluses müüdi valmistoodangut ja ta ise elas ka samas majas. Veski ja vabrik said 1915. aastal põlengus kahjustada. Hiljem ehitas linn säilinud ossa Põltsamaa elektrijaama.
pisi|Kesk tänav, Põltsamaal ja Schmidti maja Kesk tänav 4
1919. aastal valiti ta alevivolikokku. 1921. aastal valiti ta Põltsamaa alevivanemaks, pärast väikest pausi valiti ta veel teisekski ametiajaks ja ta pidas alevivanema ametit 1927. aastani. Sel perioodil asuti korrastama ja planeerima tänavaid ning tehti üldkasulikke töid.Helen Piisang. "Põltsamaa linn ajakirjanduse peeglis 1926–1939". Põltsamaa Ajaloo Vihik nr 4 

1930. aastal valiti ta Põltsamaa linnavolikokku. 1931. aastal kolis ta poja juurde Kärdlasse. 

Ta suri 9. aprillil Läänemaal. Surnukeha toodi 11. aprillil Põltsamaale ja maeti 12. aprillil 1935 Põltsamaa saksa kalmistule.Carl Schmidt maeti Põltsamaale. Türi Uudisleht, 18. aprill 1935

 Vaata ka 
Schmidti maja Põltsamaal, Kesk tänav 4

 Viited 

 Välislingid 
Surm ja matus. EELK Põltsamaa Niguliste koguduse matmiste raamat 1926–1967. ELK.8.0.32

Kategooria:Põltsamaa linnapead
Kategooria:Sündinud 1847
Kategooria:Surnud 1935
Kategooria:Põltsamaa saksa kalmistule maetud